86 
TABULARUM 
inaequalis est crassitiei in variis locis , atque quodammodo aemulatur substantiam 
ossium conceptaculi cerebri 5 inter tabulam nimirum externam internamque, 
cellularis quaedam substantia est intermedia. 
Figura % 
Ejusdem tumoris pars inferior ab interiore exhibita. Sepimenta partialia ut et 
trabeculae osseae, diversae crassitiei hic magis ex centro prodeunt, et in ambitum 
extenuantur atque desinunt. In superiore et inferiore parte substantia ossis 
maxime degenerata observatur, dum in media parte tumoris ea tota quanta 
destructa fuit. 
Conf. Supel, Anat. Bonnialnae n°. dcxlviii. vol. 111. pag. ^92. 
Figura 3. 
Digitus auricularis hominis adulti , ab exteriore exhibitus. Excrevit juxta 
longitudinem ossis primi ordinis tumor , respectu magnitudinis ossis , insignis 
voluminis , structurae omnino similis , quam modo descriptus tumor ossis 
femoris. Ab exteriore superficies licet in genere aequabilis , parva tamen 
tubercula , atque foramina , et semicanales exhibet , quibus incumbebant , vel 
transibant vasa dilatata ad interiorem partem pertinentia. Interna substantia 
tota quanta ex cellulis dilatatis , diversae amplitudinis constat. 
Figura 4. 
Idem digitus ab interiore visus. 
Conf. Supel. Anat. Brugm ansi an a e n°. cmlxxvii. vol. iii. pag. 287. 
EVOLUTIO IMPEDITA (t). 
TABULA CXC. 
( VOL. IV. TAB . LX1IL ) 
Cranium juvenis viginti annorum, amentis atque ferocis, cujus conceptaculum 
ce- 
(1) Ad hoc caput pertinet Voluminis II. Tabula XXXV. 
